Návrh rozhodnutie Rady o stanovisku Spoločenstva v rámci Medzinárodnej rady kávy k stanoveniu depozitára Medzinárodnej dohody o káve z roku 2007 /* KOM/2007/0868 v konečnom znení - ACC 2008/0006 */





[pic] | KOMISIA EURÓPSKYCH SPOLOČENSTIEV | Brusel, 11.1.2008 KOM(2007) 868 v konečnom znení 2008/0006 (ACC) Návrh ROZHODNUTIE RADY o stanovisku Spoločenstva v rámci Medzinárodnej rady kávy k stanoveniu depozitára Medzinárodnej dohody o káve z roku 2007 (predložená Komisiou) DÔVODOVÁ SPRÁVA 1. Nová Medzinárodná dohoda o káve z roku 2007 (ICA 2007) bola prerokovaná v rámci Medzinárodnej organizácie kávy v Londýne. Pri príležitosti 98. zasadania Medzinárodnej rady kávy bolo rezolúciou 431 dňa 28. septembra 2007 prijaté konečné znenie ICA 2007. Nová dohoda nahrádza Medzinárodnú dohodu o káve z roku 2001. 2. Na tom istom 98. zasadaní Rady sa nebolo možné v konečnom dôsledku dohodnúť na budúcom depozitárovi dohody, pretože sa neočakávane zistilo, že sekcia zmlúv Organizácie Spojených národov nemôže uložiť medzinárodné dohody v iných ako úradných jazykoch OSN. V dôsledku toho nemohol byť prijatý portugalský text Dohody o káve z roku 2007, čo znemožnilo ďalšie využívanie Organizácie Spojených národov v New Yorku ako depozitára. 3. Podľa článku 2 (Vymedzenie pojmov) ods. 10 Medzinárodnej dohody o káve z roku 2007 sa budúci depozitár stanoví rozhodnutím Rady kávy v rámci súčasnej Medzinárodnej dohody z roku 2001, ktoré sa má prijať po vzájomnej dohode do 31. januára 2008. 4. Vzhľadom na to, že stanoviskom Európskeho spoločenstva je súhlasiť, okrem viacerých alternatív, so stanovením Medzinárodnej organizácie kávy ako depozitára Dohody z roku 2007, bude nevyhnutné, aby sa Európske spoločenstvo zúčastnilo na hlasovaní a vyjadrilo svoj súhlas s týmto stanoviskom. 5. Účelom tohto návrhu je preto splnomocniť Európske spoločenstvo hlasovať v prospech Medzinárodnej organizácie kávy (ICO) ako depozitára Dohody z roku 2007. 2008/0006 (ACC) Návrh ROZHODNUTIE RADY o stanovisku Spoločenstva v rámci Medzinárodnej rady kávy k stanoveniu depozitára Medzinárodnej dohody o káve z roku 2007 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 ods. 1 až 4, v spojení s jej článkom 300 ods. 2, druhý pododsek, so zreteľom na návrh Komisie[1], keďže: (1) Medzinárodná rada kávy prijala dňa 28. septembra 2007 na svojom 98. zasadaní rezolúciou 431 znenie novej Medzinárodnej dohody o káve z roku 2007. (2) Medzinárodná dohoda o káve z roku 2001 bola predĺžená na jeden rok od 1. októbra 2007 do 30. septembra 2008 rezolúciou 432 z 28. septembra 2007. (3) Podľa ustanovení článku 2 ods. 10 Medzinárodnej dohody o káve z roku 2007 sa budúci depozitár stanoví rozhodnutím Rady kávy v rámci súčasnej Medzinárodnej dohody z roku 2001. Toto rozhodnutie sa má prijať po vzájomnej dohode do 31. januára 2008. (4) Stanovenie depozitára je v záujme Európskeho spoločenstva. (5) Malo by sa určiť stanovisko Európskeho spoločenstva v Medzinárodnej rade kávy k tejto otázke, ROZHODLA TAKTO: Jediný článok Stanovisko Európskeho spoločenstva v rámci Medzinárodnej rady kávy je hlasovať v prospech stanovenia Medzinárodnej organizácie kávy ako depozitára Medzinárodnej dohody o káve z roku 2007. V Bruseli Za Radu predseda [1] Ú. v. EÚ C ...